CELEX: 32019L0369
Language: el
Date: 2018-12-13 00:00:00
Title: Κατ' εξουσιοδότηση οδηγία (EE) 2019/369 της Επιτροπής, της 13ης Δεκεμβρίου 2018, για την τροποποίηση του παραρτήματος της απόφασης-πλαισίου 2004/757/ΔΕΥ του Συμβουλίου όσον αφορά τη συμπερίληψη νέων ψυχοδραστικών ουσιών στον ορισμό των ναρκωτικών

7.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 66/3
               
            
         ΚΑΤ' ΕΞΟΥΣΙΟΔΟΤΗΣΗ ΟΔΗΓΙΑ (EE) 2019/369 ΤΗΣ ΕΠΙΤΡΟΠΗΣ
         της 13ης Δεκεμβρίου 2018
         για την τροποποίηση του παραρτήματος της απόφασης-πλαισίου 2004/757/ΔΕΥ του Συμβουλίου όσον αφορά τη συμπερίληψη νέων ψυχοδραστικών ουσιών στον ορισμό των ναρκωτικών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (ΕΕ) 2017/2103 του Ευρωπαϊκού Κοινοβουλίου και του Συμβουλίου, της 15ης Νοεμβρίου 2017, για την τροποποίηση της απόφασης-πλαισίου 2004/757/ΔΕΥ του Συμβουλίου, με σκοπό να περιληφθούν στον ορισμό των ναρκωτικών νέες ψυχοδραστικές ουσίες, και για την κατάργηση της απόφασης 2005/387/ΔΕΥ του Συμβουλίου (1), και ιδίως το άρθρο 3 παράγραφος 3,
         Εκτιμώντας τα ακόλουθα:
         
                     (1)
                  
                  
                     Το παράρτημα της απόφασης-πλαισίου 2004/757/ΔΕΥ του Συμβουλίου (2) περιέχει κατάλογο των ουσιών που εμπίπτουν στον ορισμό των ναρκωτικών σύμφωνα με το άρθρο 1 σημείο 1 στοιχείο β) της εν λόγω απόφασης-πλαισίου.
                  
               
                     (2)
                  
                  
                     Το παράρτημα της απόφασης-πλαισίου 2004/757/ΔΕΥ προστέθηκε με την οδηγία (ΕΕ) 2017/2103. Σε αυτό απαριθμούνται όλες οι νέες ψυχοδραστικές ουσίες που υπάχθηκαν σε μέτρα ελέγχου και ποινικές κυρώσεις δυνάμει της απόφασης 2005/387/ΔΕΥ του Συμβουλίου (3) πριν από την έκδοση της οδηγίας (ΕΕ) 2017/2103.
                  
               
                     (3)
                  
                  
                     Η οδηγία (ΕΕ) 2017/2103 κατάργησε την απόφαση 2005/387/ΔΕΥ με ισχύ από τις 23 Νοεμβρίου 2018. Από την έκδοση της οδηγίας (ΕΕ) 2017/2103 μέχρι τις 23 Νοεμβρίου 2018, πέντε νέες ψυχοδραστικές ουσίες υπάχθηκαν σε μέτρα ελέγχου και ποινικές κυρώσεις δυνάμει της απόφασης 2005/387/ΔΕΥ. Ωστόσο, οι εν λόγω νέες ψυχοδραστικές ουσίες δεν έχουν ακόμη περιληφθεί στο παράρτημα της απόφασης-πλαισίου 2004/757/ΔΕΥ.
                  
               
                     (4)
                  
                  
                     Επομένως, λόγω της κατάργησης της απόφασης 2005/387/ΔΕΥ, οι ακόλουθες νέες ψυχοδραστικές ουσίες θα πρέπει να περιληφθούν στο παράρτημα της απόφασης-πλαισίου 2004/757/ΔΕΥ:
                     
                                 α)
                              
                              
                                 
                                    N-phenyl-N-[1-(2-φαινυλαιθυλο)πιπεριδιν-4-υλ]-φουρανόνη-2-καρβοξαμιδίου (φουρανυλοφεντανύλιο), που υπάχθηκε σε μέτρα ελέγχου με την εκτελεστική απόφαση (ΕΕ) 2017/2170 του Συμβουλίου (4)·
                              
                           
                                 β)
                              
                              
                                 
                                    N-(1-αμινο-3,3-διμεθυλο-1-οξοβουταν-2-υλο)-1-(κυκλοεξυλομεθυλ)-1H-ινδαζολο-3- καρβοξαμίδιο (ADB-CHMINACA), που υπάχθηκε σε μέτρα ελέγχου με την εκτελεστική απόφαση (ΕΕ) 2018/747 του Συμβουλίου (5)·
                              
                           
                                 γ)
                              
                              
                                 1-(4-κυανοβουτυλο)-N-(2-φαινυλοπροπαν-2-υλ)-1H-ινδαζολ-3-καρβοξαμίδιο (CUMYL-4CN-BINACA), που υπάχθηκε σε μέτρα ελέγχου με την εκτελεστική απόφαση (ΕΕ) 2018/748 του Συμβουλίου (6)·
                              
                           
                                 δ)
                              
                              
                                 
                                    N-φαινυλο-N-[1-(2-φαινυλαιθυλο)πιπεριδιν-4-υλ]κυκλοπροπανοκαρβοξαμίδιο (κυκλοπροπυλοφεντανύλη) και 2-μεθοξυ-N-φαινυλο-N-[1-(2-φαινυλαιθυλο)πιπεριδιν-4-υλ]ακεταμίδιο (μεθοξυακετυλοφεντανύλη), που υπάχθηκε σε μέτρα ελέγχου με την εκτελεστική απόφαση (ΕΕ) 2018/1463 του Συμβουλίου (7).
                              
                           
               
                     (5)
                  
                  
                     Η Ιρλανδία δεσμεύεται από την οδηγία (ΕΕ) 2017/2103 και, συνεπώς, συμμετέχει στην έκδοση και την εφαρμογή της παρούσας κατ' εξουσιοδότηση οδηγίας.
                  
               
                     (6)
                  
                  
                     Το Ηνωμένο Βασίλειο δεν δεσμεύεται από την οδηγία (ΕΕ) 2017/2103 και, συνεπώς, δεν συμμετέχει στην έκδοση και την εφαρμογή της παρούσας κατ' εξουσιοδότηση οδηγίας, όπως εξάλλου δεν δεσμεύεται από αυτήν ούτε υπόκειται στην εφαρμογή της,
                  
               
                     (7)
                  
                  
                     Η Δανία δεν δεσμεύεται από την οδηγία (ΕΕ) 2017/2103 και, συνεπώς, δεν συμμετέχει στην έκδοση και την εφαρμογή της παρούσας κατ' εξουσιοδότηση οδηγίας, όπως εξάλλου δεν δεσμεύεται από αυτήν ούτε υπόκειται στην εφαρμογή της.
                  
               
                     (8)
                  
                  
                     Επομένως, η απόφαση-πλαίσιο 2004/757/ΔΕΥ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
         
            Άρθρο 1
            Τροποποίηση της απόφασης-πλαισίου 2004/757/ΔΕΥ
            Το ακόλουθο κείμενο προστίθεται στον κατάλογο του παραρτήματος της απόφασης-πλαισίου 2004/757/ΔΕΥ:
            
               
                           «13.
                        
                        
                           
                              N-phenyl-N-[1-(2-φαινυλαιθυλο)πιπεριδιν-4-υλ]-φουρανόνη-2-καρβοξαμιδίου (φουρανυλοφεντανύλιο), όπως αναφέρεται στην εκτελεστική απόφαση (ΕΕ) 2017/2170 του Συμβουλίου (*1).
                        
                     
                           14.
                        
                        
                           
                              N-(1-αμινο-3,3-διμεθυλο-1-οξοβουταν-2-υλο)-1-(κυκλοεξυλομεθυλ)-1H-ινδαζολο-3- καρβοξαμίδιο (ADB-CHMINACA), όπως αναφέρεται στην εκτελεστική απόφαση (ΕΕ) 2018/747 του Συμβουλίου (*2).
                        
                     
                           15.
                        
                        
                           1-(4-κυανοβουτυλο)-N-(2-φαινυλοπροπαν-2-υλ)-1H-ινδαζολ-3-καρβοξαμίδιο (CUMYL-4CN-BINACA), όπως αναφέρεται στην εκτελεστική απόφαση (ΕΕ) 2018/748 (*3) του Συμβουλίου.
                        
                     
                           16.
                        
                        
                           
                              N-φαινυλο-N-[1-(2-φαινυλαιθυλο)πιπεριδιν-4-υλ]κυκλοπροπανοκαρβοξαμίδιο (κυκλοπροπυλοφεντανύλη) και 2-μεθοξυ-N-φαινυλο-N-[1-(2-φαινυλαιθυλο)πιπεριδιν-4-υλ]ακεταμίδιο (μεθοξυακετυλοφεντανύλη), όπως αναφέρεται στην εκτελεστική απόφαση (ΕΕ) 2018/1463 του Συμβουλίου (*4).
                        
                     
         
         
            Άρθρο 2
            Μεταφορά στο εθνικό δίκαιο
            
               1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 7 Σεπτεμβρίου 2019. Ωστόσο, θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με το σημείο 16 του παραρτήματος της απόφασης-πλαισίου 2004/757/ΔΕΥ που αναφέρεται στο άρθρο 1 της παρούσας οδηγίας έως τις 29 Σεπτεμβρίου 2019. Ανακοινώνουν αμέσως στην Επιτροπή το κείμενο των εν λόγω διατάξεων.
               Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
            
            
               2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
            
         
         
            Άρθρο 3
            Έναρξη ισχύος
            Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Άρθρο 4
            Η παρούσα οδηγία απευθύνεται στα κράτη μέλη σύμφωνα με τις Συνθήκες.
         
         
            Βρυξέλλες, 13 Δεκεμβρίου 2018.
            
               
                  Για την Επιτροπή
               
               
                  O Πρόεδρος
               
               Jean-Claude JUNCKER
            
         
         
            (1)  ΕΕ L 305 της 21.11.2017, σ. 12.
         
            (2)  Απόφαση-πλαίσιο 2004/757/ΔΕΥ του Συμβουλίου, της 25ης Οκτωβρίου 2004, για τη θέσπιση ελάχιστων διατάξεων σχετικά με τα στοιχεία της αντικειμενικής υπόστασης των εγκλημάτων και τις ποινές που ισχύουν στον τομέα της παράνομης διακίνησης ναρκωτικών (ΕΕ L 335 της 11.11.2004, σ. 8).
         
            (3)  Απόφαση 2005/387/ΔΕΥ του Συμβουλίου, της 10ης Μαΐου 2005, σχετικά με την ανταλλαγή πληροφοριών, την αξιολόγηση κινδύνων και τον έλεγχο νέων ψυχοτρόπων ουσιών (ΕΕ L 127 της 20.5.2005, σ. 32).
         
            (4)  Εκτελεστική απόφαση (ΕΕ) 2017/2170 του Συμβουλίου, της 15ης Νοεμβρίου 2017, για την υπαγωγή του N-phenyl-N-[1-(2-φαινυλαιθυλο)πιπεριδιν-4-υλ]-φουρανόνη-2-καρβοξαμιδίου (φουρανυλοφεντανύλιο) σε μέτρα ελέγχου (ΕΕ L 306 της 22.11.2017, σ. 19).
         
            (5)  Εκτελεστική απόφαση (ΕΕ) 2018/747 του Συμβουλίου, της 14ης Μαΐου 2018, για την υπαγωγή της νέας ψυχοτρόπου ουσίας N-(1-αμινο-3,3-διμεθυλο-1-οξοβουταν-2-υλο)-1-(κυκλοεξυλομεθυλ)-1H-ινδαζολο-3- καρβοξαμίδιο (ADB-CHMINACA) σε μέτρα ελέγχου (ΕΕ L 125 της 22.5.2018, σ. 8).
         
            (6)  Εκτελεστική απόφαση (ΕΕ) 2018/748 του Συμβουλίου, της 14ης Μαΐου 2018, για την υπαγωγή της νέας ψυχοτρόπου ουσίας 1-(4-κυανοβουτυλο)-N-(2-φαινυλοπροπαν-2-υλ)-1H-ινδαζολ-3-καρβοξαμίδιο (CUMYL-4CN-BINACA) σε μέτρα ελέγχου (ΕΕ L 125 της 22.5.2018, σ. 10).
         
            (7)  Εκτελεστική απόφαση (ΕΕ) 2018/1463 του Συμβουλίου, της 28ης Σεπτεμβρίου 2018, για την υπαγωγή των νέων ψυχοτρόπων ουσιών N-φαινυλο-N-[1-(2-φαινυλαιθυλο)πιπεριδιν-4-υλ]κυκλοπροπανοκαρβοξαμίδιο (κυκλοπροπυλοφεντανύλη) και 2-μεθοξυ-N-φαινυλο-N-[1-(2-φαινυλαιθυλο)πιπεριδιν-4-υλ]ακεταμίδιο (μεθοξυακετυλοφεντανύλη) σε μέτρα ελέγχου (ΕΕ L 245 της 1.10.2018, σ. 9).